Søskendeparret Allen og Pat Muth fra USA blev i 1997 fængslet for at have haft sex sammen. De var henholdsvis 45 og 30 år, da Allen blev idømt 8 års fængsel og Pat blev dømt til 5 års fængsel. Deres børn blev tvangsfjernet. Allen og Pat mødte hinanden, da Pat var over 18 år (hun var opfostret i en familiepleje, og de havde ingen kontakt i de første 18 år af hendes liv).

Men er fængselsstraf virkelig den bedste måde at håndtere søskendesex på? Nej, det mener jeg ikke!

Debatten om, hvorvidt søskendesex bør vedblive med at være en kriminel handling, er igen blusset op i Danmark. Det skyldes, at det tyske etiske råd (Deutscher Ethikrat) for nogle uger siden udgav en rapport, der konkluderede, at et flertal i rådet var for en afkriminalisering af søskendesex.